NETFLIX-DOKUMENTTISARJA
Jalkapallon korruption ympärillä pyörii paljon väitteitä.
Ihmiset kertoivat siitä.
Näimme todisteita siitä,
mutta yksityiskohtien saaminen,
joihin voisi luottaa syyttäjänä, oli haastavaa.
FBI-tutkinta alkoi ennen pahamaineista äänestystä vuonna 2010,
mutta sen puolentoista vuoden aikana, kun tutkinta oli ollut käynnissä,
he oppivat vähän,
koska heillä ei ollut henkilöä, joka kertoisi, mitä tapahtuu.
He tarvitsivat Chuck Blazerin.
Chuck ei ole ilmiantaja.
Chuck on rikollinen, joka jäi kiinni rikoksistaan -
ja hänet otettiin kiinni muiden rikollisten yhyttämiseksi.
Hän teki sopimuksen pysyäkseen poissa vankilasta.
Hänen kuului ilmiantaa ihmisiä.
Kertoa, missä toimittiin väärin -
ja ketä pitäisi tutkia.
Sanoimme hänelle, että ei ole hänen vastuunsa,
jos joku joutuisi vaikeuksiin.
Hänen oli vain puhuttava suoraan.
Ihmiset, jotka olivat hänen rikoskumppaneitaan,
eivät saaneet nauttia siitä elämäntavasta,
johon he olivat tottuneet, kun hän oli ulkona.
Pilliinpuhaltaja ei ollut enää osuvaa. Hän visersi kuin pikkulintu.
Hän paljasti kokonaisia korruption universumeja,
joita he eivät edes ajatelleet.
Hänelle annettiin avaimenperä,
joka hänen oli tarkoitus heittää pöydälle illallisen aikana,
ja se nauhoittaisi keskustelut.
Hän sanoi sen olevan alhaista eikä suostunut siihen.
Hänelle sanottiin: "Hra Blazer, te teette, mitä käsketään."
Hierarkia selitettiin meille. Johtokomitean tarkastelussa,
kuten kaikissa yritystutkimuksissa,
halusimme tutkia sikariporrasta.
Sanoisin, että kun ihmiset puhuvat vuoden 2015 uutispommista,
tapahtumat saivat alkunsa vuonna 2011.
Minulla oli paha aavistus, että olimme törmäyslinjalla.
Seuraava, kiitos.
Kuunnelkaa, herrat.
Emme ole basaarissa.
Olemme Fifan talossa, joten älkää sekaantuko.
Kun minua pyydettiin perustamaan hallinto-ohjelma Fifalle,
joka oli tämän vuosisadan arvoinen,
Fifa oli jo saanut huonon maineen -
vuosikausien skandaaliryppäiden takia.
Korruptiosyytteet pyörivät kaikkialla.
Lahjussyytteiden keskiössä ryvettyvä Jack Warner on eronnut.
Korruptioskandaaleja on ollut monta.
Osa syytteistä on hämmästyttäviä.
Silloin Sepp Blatter päätti,
että hänen oli tehtävä jotain ottaakseen tilanteen haltuun.
Olemme siirtymässä uudelle, läpinäkyvyyden kaudelle.
Nollatoleranssi. Se koskee kaikkia.
Oli vahva tunne,
että kaikki loppuu nyt ja se markkinoitiin seuraavasti:
"Teidän täytyy kertoa meille, mitä tehdä,
jotta voimme pelastaa maineemme -
ja irrottautua tästä ongelmasta."
Uudella eettisellä komitealla on mahdollisuus -
aloittaa tutkinta uskottavien syytteiden osalta.
Ajattelin, että Fifa halusi vilpittömästi parantaa hallintoaan,
mutta en tajunnut, millainen itsevaltias hän oli.
Vuoden 2011 kongressissa, jossa minut valittiin uudelleen,
päätettiin kolmesta asiasta.
Taloudellinen läpinäkyvyys,
eettisen komitean tehostaminen -
ja kolmantena hallinnon parantaminen.
Riittääkö, että se tapahtuu Fifan sisällä?
Etkö halua käyttää riippumattomia tarkastajia?
Mainitsemissani komiteoissa on riippumattomia virkamiehiä.
He ovat itsenäisiä puheenjohtajia.
Joille Fifa maksaa.
Luonnollisesti.
Ammattilaisjalkapallossa kukaan ei tee ilmaista työtä.
Se ei ole mahdollista.
Itsenäisen hallintokomitean -
ensimmäinen tapaaminen oli Zürichin päämajassa.
Hyvin outo paikka.
Kokoushuone on hyvin bunkkerimainen,
ja muistan istuessani,
että ihmiset pidättivät hengitystään, koska istuin hänen paikalleen.
Kyse ei ollut valtaistuimesta -
eikä se ollut poikkeuksellinen, mutta sillä paikalla ei saanut istua,
koska se oli hänen.
Hierarkia oli hyvin jäykkä.
Huipulla tai sen lähellä oli pari ihmistä,
joita ei kyseenalaistettu.
Blatterilla oli tapana sanoa: "Pidämme sen jalkapalloperheessä.
Se ei kuulu kenellekään.
Emme levittele talousasioitamme täällä Sveitsissä."
Kyseessä on voittoa tavoittelematon järjestö.
Missä vastuu on? Mikä estää avainhenkilöitä -
Fifan kaltaisen organisaation johdossa -
antamasta toisilleen palkankorotuksia ja bonuksia?
Jalkapalloa on helppo hallita, kun sitä pelataan kentällä,
koska on tuomari, aikaraja -
ja kentän rajat.
Mutta pelikentän ulkopuolella ei ole tuomaria, ei aikarajaa -
eikä kentän rajoja.
Kiitos. Kiitos paljon.
Kiitos, Al Jazeera. -Suuret kiitokset.
Chuck suostui yhteistyöhön ensimmäisenä, mutta saimme pian uusia todistajia.
Laskutapamme on helppo. Annamme Brasilialle kolme miljoonaa,
kolme Argentiinalle ja kolme puheenjohtajalle.
Sekä 1,5 miljoonaa seitsemälle puheenjohtajalle.
Seitsemän puheenjohtajaa, 1,5 miljoonaa. -Miksi?
Koska on maa, jolle emme anna mitään.
Koska hän on rehellinen.
Ketä tämä sopimus voi satuttaa?
Kaikkia! Joudumme vankilaan! Jokainen meistä. Sinä, minä.
Jack Warner oli kolmen halutuimman ihmisen joukossa.
Hänen ja Blazerin suhteen takia -
he saivat valtavan määrän todisteita -
Warnerin poikien korruptiosta.
He pesivät hänelle rahaa kaikkialla maailmassa,
etenkin Yhdysvalloissa.
Kävimme heidän osakehuoneistossaan. Oli aikainen aamu.
Tiesimme, että Jack Warner oli silloin maassa.
Heidät herätettiin ja pidätettiin.
Ja kun FBI pidätti hänen poikansa,
he sanoivat hänelle: "Kuule, Jack. Tässä on tilaisuutesi pelastaa poikasi."
Hän oli siihen aikaan korkea-arvoinen virkamies Trinidadissa.
Häntä ei voitu pidättää -
ilman diplomaattilupaa, jota heillä ei ollut.
Hän katsoi poikiaan silmiin ja toivotti heille onnea -
ja kehotti hankkimaan hyvän juristin. Hän ei aikonut auttaa ketään.
JACK WALKERIN POJAT, DARYAN JA DARYLL WALKER
ENTINEN FIFA-JOHTAJA
FIFAN KONGRESSI, 2012
Ja näillä sanoilla julistan Fifan kongressin alkaneeksi -
täällä Budapestissä vuonna 2012.
Tervetuloa Budapestiin. Kiitos. -Kiitos.
Fifan puheenjohtaja Sepp Blatter -
kertoi edustajille, että järjestössä tehtäisiin uudistuksia.
Tänä vuonna Pohjois- ja Keski-Amerikan ja Karibian maat,
saivat tärkeän tehtävän nimittää neljännen puheenjohtajansa -
liiton 49-vuotisen historian aikana.
Jeffrey Webb, 47-vuotias pankkiiri Caymansaarilta,
korosti heti kampanjansa aihetta.
Emme ole täydellinen perhe, mutta perhe kuitenkin.
Jokaisessa perheessä on ongelmansa,
ja niistä ongelmista selviää kohtaamalla ne.
Olet juuri selvinnyt skandaalista.
Skandaaleja paljastuu jatkuvasti,
ja sitten Jeffrey Webb ilmestyy.
Meidän on siirrettävä pilviä ja päästettävä auringonpaiste sisään.
Hyvin karismaattinen.
Hänellä oli taito rauhoittaa -
ja pelastaa päivä ja CONCACAF.
Mutta meidän on varmistettava,
ettei menneisyys ei toistu.
Häntä oli opetettu.
Hänellä oli kaikki tarvitsemansa tuki.
Hän tiesi hyvin, mihin oli ryhtymässä.
Heti, kun hän oli saanut varman sijan CONCACAF:issa,
hän alkoi pyytää lahjuksia.
Jeff haluaa 15.
Sitten se olikin 12.
Tervetuloa, Jeffrey Webb.
Paljonko CONMEBOL:in väki sai?
Lopulta kymmenen.
Jeffrey Webb oli yhtä korruptoitunut kuin Jack Warner ennen häntä.
Hän oli aivan yhtä likainen. Hän vaati 10 - 15 miljoonaa.
Hän halusi valtavia lahjuksia.
Hämmästyimme, kuinka ihmiset ottivat roolinsa -
ja tekivät rikoksia. Meitä hämmästytti,
mutta ymmärsimme myös, mitä meillä oli vastassa.
Oli ihmisiä, jotka epäilemättä tiesivät,
että he tekivät väärin ja tekivät sen silti.
Ajattelin, että ajan myötä -
oikean ja väärän välinen raja oli hämärtynyt.
Ehkä ihmiset ajattelivat, että se oli pelin henki.
Ensinnäkin oikealla puolellani istuva Alexandra Wrage -
on täällä sisäisenä tarkastaja.
Kongressi oli outo tapahtuma.
Ylellinen ja koristeltu naisilla, joilla oli pitkät iltapuvut,
jotka seisoivat aloillaan kuin patsaat.
Se oli hyvin kiusallista.
Fifaa ympäröivä ylellisyys -
säikytti minut alusta pitäen.
Kuka ei nauttisi siitä elämäntavasta?
Kysymys kuuluu, mitä olet valmis tekemään sen eteen?
KATHMANDU, NEPALI 2014
Qatar Airways lentää Kathmanduun kolmesti päivässä.
Monet matkustajat ovat nepalilaisia työläisiä tauolla -
maailmanmestaruuskisoihin liittyvistä rakennustöistä.
Saapuvien lentojen ulkopuolella nainen odotti miestään.
Kyseessä ei ollut iloinen jälleennäkeminen.
Kun mies lähti Qatariin puoli vuotta sitten,
nainen oli hänen vaimonsa.
Tänään hän on miehen leski.
Koska MM-kisat järjestetään,
työntekijöillä on nyt paremmat olosuhteet,
eikä pelkästään Qatarissa -
vaan kaikissa arabimaissa maailmanmestaruuskisojen ansiosta.
Intian ja Nepalin suurlähetystöt ilmoittavat,
että yli tuhat vierastyöläistä on kuollut kahden vuoden aikana.
Mutta Fifa ei voi mitenkään -
ottaa vastuuta työntekijöiden hyvinvoinnista.
He ovat muiden maiden kaupallisten yritysten työntekijöitä.
Emme voisi tehdä niin. Kiitos kysymyksestä. Se oli hyvä.
Kiitos paljon. Kiitos.
5200.
Se ei ole fanien, pelaajien tai sponsorien määrä.
Sellaisen määrän ihmisiä odotetaan kuolevan -
infrastruktuurin rakentamisessa vuoden 2022 pelejä varten.
Ei ole hyväksyttävää, että tapahtuma rakennetaan viattomien verellä.
Sitä ei voi hyväksyä. Piste.
Ulkomaailman käsitys on,
että täällä tapahtuu juuri niin.
Ja se on väärä käsitys.
Ensinnäkin MM-kisojen projektien aikana ei ole tapahtunut kuolemia.
Stadioneja ei ole vielä rakennettu. -Alamme rakentaa niitä.
Mutta muissa hankkeissa on kuollut ihmisiä.
Tilanteen parantamiseksi tehdään töitä.
Kehtaan sanoa suoraan, että kun aloitimme,
tilanne oli yksinkertaisesti hirvittävä.
Mutta yksi turnauksen tavoitteista -
on parantaa maan työoloja ja työlainsäädäntöä.
Meillä on tahto ja aikomus parantaa niitä.
Se ei ole julkisuustemppu vaan perimmäinen osa.
Fifa julkaisi koosteen syytteistä, jotka koskivat vuosien 2018 ja 2022 -
MM-kisojen tarjouskilpailuja.
Kun Fifa teki oman selvityksensä,
jonka laati New Yorkin entinen syyttäjä, Michael Garcia,
ihmiset odottivat uutispommia.
Jostain syystä Qatar sai puhtaat paperit.
Fifan oma eettinen komitea aloitti tutkinnan väitteistä,
mutta loppuraportista näyttäisi olevan ristiriitaisia näkemyksiä.
Herra Garcia irtisanoutui raportista.
Tätä raporttia ei voi ottaa vakavasti.
Otimme sen vakavasti aamulla, kun se julkaistiin,
ja yhtäkkiä tutkinnan järjestänyt henkilö kieltää sen.
Vain tunteja raportin julkaisemisen jälkeen -
Michael Garcia, mies, joka käytti kaksi vuotta tutkimukseen,
ilmoitti raportin olevan virheellinen. Hän sanoi valittavansa Fifalle.
Fifan kaltainen järjestö kaipaa johtajuutta,
joka tekee selväksi, että samat säännöt pätevät kaikille.
Johtajuutta, joka haluaa oppia virheistä, joita eettinen komitea löytää.
Sellainen johtajuus puhaltaa hengen eettisiin sääntöihin,
koska aito muutos syntyy järjestön kulttuurin muutoksesta.
Riippumattomana hallintokomiteana -
meillä oli pitkä lista ehdotuksia.
Palkkojen määrittäminen, uusien jäsenten valinta,
kuinka kauan puheenjohtajan kausi saa kestää.
Tavallisia hallintokysymyksiä.
Emmekä päässeet pitkälle.
Olimme kokouksessa,
kun saimme Blatterilta suosituksen,
että ryhmän on aika lopetella.
Sen pitäisi käyttää vähemmän rahaa ja aikaa.
Tuli selväksi, että kyseessä oli kaunistelu,
ja sitten olinkin jo ulkona.
En ole koskaan ollut tilanteessa,
joka olisi ollut yhtä kyyninen.
KESÄ 2014
VUOSI SEURAAVIIN PUHEENJOHTAJAVAALEIHIN
Sepp Blatter alkoi kärsiä omasta ahneudestaan -
ja vallanhimostaan.
Hän suostui jättämään paikan Michel Platinille,
mutta ihmiset muuttivat hänen mielensä.
Jossain vaiheessa hän kävi harhaiseksi -
ja halusi voittaa Nobelin rauhanpalkinnon.
Hän kuvitteli,
että hän toisi rauhan Lähi-itään.
Asema on melko hullu.
Se suo paljon vaikutusvaltaa. Jalkapallo on tärkeää -
ja sen merkitys eri maille on,
että se auttaa niitä selviämään hyvistä ja pahoista asioista.
RAMALLAH, PALESTIINA SEPP BLATTER -AKATEMIAN AVAJAISET
Fifalla on vaikutusvaltaa.
Fifan puheenjohtaja on samassa ryhmässä -
kuin valtionpäämiehet.
Tämä ei ole pelkästään nimeni tunnustus -
vaan myös Fifan tunnustus.
Tunnustus siitä, mitä Fifa tekee maailmalla.
Ei kulunut päivääkään, että en olisi nipistellyt itseäni -
ja toivonut herääväni.
Ehkä Blatter oli ainoa, joka ajatteli sen jatkuvan ikuisesti.
Sepp Blatter oli päättänyt pysyä vallassa.
Hän lupasi jatkuvuutta ja kehitysrahoja,
eikä mitään uudistuksia tehty -
ja Blatterista tuli hyvin taitava ulkoisessa politiikassa,
eli siinä, kuinka hyvin Fifa menestyy maailmassa.
Tämä on rauhan kädenpuristus.
Puhuin pääministeri Netanyahun kanssa,
ja päätimme järjestää kuukausien tai vuoden päästä -
jalkapallo-ottelun rauhan puolesta -
Palestiinan ja Israelin välillä.
Järjestämme sen Zürichissä.
Hän tulee sinne -
ja lupasi paiskata kättä kaikkien kanssa.
Vuosina 2011 - 2015 -
siitä tuli liikaa,
taloudellisen ja poliittisen vallan suhteen.
Blatter on vastuussa siitä.
Hän tuki näennäisesti uudistuksia,
mutta ei kuitenkaan uudistanut itseään.
He yrittivät tehdä pintapuolisia korjauksia,
mutta lopulta mikään ei muuttunut.
Heitä ei voitu pysäyttää.
On totta, että hän lensi lähellä aurinkoa.
Olimme tavallaan lähellä aurinkoa,
ja siellä Fifa kuoli.
Oikeusministeriön kannetta Fifaa vastaan kehiteltiin salassa.
He edistyivät merkittävästi. Jutusta oli tulossa -
ilmatiivis tapaus, joka osoitti korruption jalkapallon maailmassa.
Yksi tärkeimmistä syytöksistä oli -
Etelä-Afrikan suorittama 10 miljoonan dollarin maksu -
Jack Warnerille ja Chuck Blazerille. Siitä on todisteita.
Siitä on hyvin selvästi mustaa valkoisella.
Afrikkalaisten diasporaan tarkoitettu 10 miljoonaa.
Sille oli hyvin pätevät perusteet, mutta sille ei perustettu ohjelmaa.
Se oli lahjus äänistä Etelä-Afrikalle.
ETELÄ-AFRIKKA
Blazer myönsi syyllisyytensä. Se on asiakirjassa,
jonka Chuck Blazer allekirjoitti.
Jack Warner tietysti kielsi sen, eikä häntä saatu oikeuden eteen,
mutta syytös on olemassa -
rikossyytteen muodossa -
ja Chuck Blazerin tunnustuksessa.
Kun Blazer myönsi syyllisyytensä oikeussalissa,
ymmärsin, että jos päätimme tuoda tapauksen julkisuuteen,
siitä tulisi valtava hetki.
Tiesimme, että salaliitto, jonka hän tunnusti,
johtaisi jonain päivänä syytteisiin ja pidätyksiin.
ZÜRICH, SVEITSI
FIFAN KONGRESSI TOUKOKUUSSA 2015
Jeffrey, onko vaalien lopputulos selviö?
Vaalit järjestetään. Joku voittaa ne.
Sepp Blatter voittaa, eikö niin? -En tiedä. Kerro sinä.
Olet asiantuntija. Vaalit ovat hyväksi Fifalle.
Miksi ajattelet,
että Sepp Blatter on yhä hyväksi jalkapallolle?
En sanonut ajattelevani niin. Joten hyvästi!
Muistan, että ajoin Brooklyn Bridgen yli FBI:n päämajaan Manhattanille -
odottamaan uutisia Sveitsistä.
Tyyni ennen myrskyä,
joka kuhisi jännityksestä vain hetkeä aiemmin.
Haastoimme 14 henkilöä.
Emme tienneet, kuinka monta pidätettäisiin sinä päivänä.
27. toukokuuta 2015.
Se oli kuin suoraan elokuvasta.
Heräsin ja huomasin aluksi vastaamattoman puhelun.
Sitten näin muutaman tekstiviestin.
Näin WhatsApp-viestejä ja menin sosiaaliseen mediaan.
Yhtäkkiä todellisuus iski vasten kasvoja.
Sain puhelun, että FBI tuli.
Useita ihmisiä on pidätetty, kuten Jeffrey Webb ja muita jäseniä.
Soitin Jeffrey Webbin vaimolle,
enkä ikinä unohda. Jeffreylle oli sanottu:
"Halaa poikaasi, koska et näe häntä pitkään aikaan."
FBI on Fifan kintereillä.
Korruptiosyytökset ovat johtaneet pidätyksiin,
joihin liittyy jalkapallon johtava hallintoelin.
Korruptiota torjutaan parasta aikaa.
Ymmärtääksemme Sveitsin poliisi ratsasi yhden Fifan hotelleista.
Tietoa tihkui sieltä täältä.
Näimme kuvat, joissa johtokomitean jäseniä -
saatetaan ulos Baur au Lacista lakanoiden suojassa.
Neljätoista ihmistä on yhdistetty järjestelmälliseen korruptioon.
Jotkut maailman jalkapallon tärkeimmistä miehistä pidätettiin.
Yksi pidätetyistä oli CONCACAF:in puheenjohtaja Jeffrey Webb.
Sitä ei voinut uskoa, mutta pian kaikki alkoi hahmottua.
Oli todella jännittävää kuulla uutiset,
kun ensin yksi oli pidätetty. Sitten kaksi, kolme ja neljä.
En voinut uskoa, että se viimeinkin tapahtuu.
Sepp Blatter ei ole pidätettyjen joukossa,
vaan hän johtaa iltapäivällä kriisissä olevaa hallintoelintä.
Se oli jännittävää, mutta se ei kestänyt kauan,
koska halusin päästä kotiin nukkumaan muutamaksi tunniksi -
ennen lehdistötilaisuutta.
Oikeusministeriö järjesti lehdistötilaisuuden New Yorkissa.
Hämmästyttävä päivä Fifan ja jalkapallon historiassa…
Alex, keskeytän sinut.
Loretta Lynch nousi juuri korokkeelle.
Huomenta kaikille. Kiitos, että tulitte.
Neljäntoista syytetyn joukossa, joita vastaan luemme syytteet,
on korkea-arvoisia Fifan virkamiehiä.
Kaksi sukupolvea jalkapallon virkamiehiä käytti luottamustoimeaan -
lahjusten vastaanottamiseen pelien televisiointioikeuksista,
pelien järjestämispaikoista -
sekä maailmanlaajuisen jalkapalloliiton puheenjohtajuudesta.
Kun FBI, oikeusministeriö ja veroviranomaiset julkistivat -
tutkinnan hedelmät,
niistä kävi ilmi korruptio jokaisella toiminnan asteella.
He julkistivat satoja asioita.
Nämä ovat petoksen MM-kisat,
ja tänään annamme Fifalle punaisen kortin.
Syytteiden lukeminen ensimmäistä kertaa oli järkyttävää.
Iskuja tuli joka suunnasta.
Korkea-arvoisia ihmisiä syytettiin lahjonnasta ja korruptiosta.
Kaikki syytetyt ovat hyväksikäyttäneet USA:n rahoitusjärjestelmää…
Tapauksen laajuus taisi järkyttää ihmisiä.
Laittaisin sen samaan luokkaan kuin Lance Armstrong tai Oscar Pistorius -
tai Venäjän dopingskandaali.
Heidän odotettiin noudattavan sääntöjä, jotka pitävät jalkapallon rehtinä -
ja suojelevat jalkapallon vilpittömyyttä.
Sen sijaan he korruptoivat maailman jalkapallon -
omien etujensa ja rikastumisensa takia.
Toimittajakollegani soittelivat minulle ja kyselivät.
Yhtäkkiä urheilu on uutisissa.
Viranomaiset epäilevät, että pidätetyt ovat osallisina 24 vuoden juoneen…
Loretta Lynch ja Jim Comey käyttivät Fifasta puhuessaan -
syytteitä, jotka yhdistetään yleensä mafiaan -
tai Meksikon huumekartelleihin.
Peli kaapattiin.
Kaappaukseen vastataan -
aggressiivisilla syytteillä käytöksen muuttamiseksi.
Tutkinta on ollut pitkä ja tarkka. Nyt se on ohi.
Yhdysvallat lupaa, että tämä on vasta alkua -
korruption puhdistukselle järjestöstä,
joka on vastuussa maailman suosituimmasta lajista.
Hei, hetkinen nyt.
Ette väitä, että he ovat vastuussa. Väitätte, että Fifa on vastuussa tästä.
Ja jos niin on,
se on mahdollisesti Fifan kuolinisku.
Se oli uskomatonta.
Se oli häpeällistä. Se oli uskomatonta.
Pidätysten ja kuvien vaikutus oli katastrofaalinen.
Fifasta tuli myrkyllinen.
Fifasta tuli rikollisjärjestö.
Uefa on uutisista järkyttynyt ja surullinen.
Tapahtumat osoittavat jälleen,
että korruptio on syvällä Fifan kulttuurissa.
Olen pettynyt.
Olen väsynyt ja kyllästynyt.
Riittää jo.
Jos nämä asiat olisivat totta,
Fifan ydintoiminnassa olisi iso ongelma.
Blatter ja Valcke ovat olleet virassa pitkään. Etenkin Blatter.
Se on kuin maailmanloppu.
Tuntui siltä, että organisaatio romahtaa.
Sitä ei voi enää hallita, ja järjestelmä hajottaa sinut kappaleiksi.
FBI:N SYYTETYT
Sepp Blatter ei saanut korruptiosyytettä,
mutta kyseessä ovat henkilöt,
joiden seurassa hän istui Fifan johtoportaassa vuosikymmeniä,
jotka olivat olleet hänen liittolaisiaan.
Herra Blatter! Aiotteko irtisanoutua?
Fifan näkymätön mies näyttää vihdoin kasvonsa.
Sepp Blatter saattaa olla tuhon partaalla, mutta hän aikoo selvitä pää pystyssä.
Amerikkalaiset halusivat pääni vadille,
mutta he ymmärsivät, että en ollut mies,
joka aiheutti korruption johtokomitean keskuudessa.
Lahjukset, voitelurahat ja sopimusten keplottelu.
Ne eivät olisi olleet mahdollisia ilman johtajien välistä vuorovaikutusta.
Ilman Fifan hierarkiaa ja sääntöjä.
Nämä ovat ennenäkemättömiä -
ja vaikeita aikoja Fifalle.
Huonoja uutisia tulee varmasti lisää,
mutta on välttämätöntä alkaa palauttaa luottamus -
organisaatiossamme.
Se oli järkyttävää -
ja ihmiset hämmästyivät sanoista, joita käytettiin.
Kun puhutaan korruptiosta, petoksesta,
FBI:stä ja oikeusministeristä,
vaaleja ei voi mitenkään järjestää.
Selviääkö Sepp Blatter? Sitä kaikki miettivät.
Mutta koska kyseessä oli Fifa ja Sepp Blatter,
se ei yllättänyt, ja draama vain yltyi.
KAKSI PÄIVÄÄ ENNEN PIDÄTYKSIÄ
Haluan oikean henkilön.
Onko se hra Blatter vai prinssi Ali? -Kaikki tietävät sen.
Herra Blatter on tehnyt Afrikalle hyvää.
He rakastavat Blatteria, koska Blatter teki maista tunnettuja.
65. FIFAN KONGRESSI 2015
Aiemmin olin ylpeä siitä, että oli johtokomitean jäsen.
Nyt siitä ei voi olla ylpeä.
Kun kuulin, että osa korruptiosyytöksistä oli totta, suutuin toden teolla.
Sanoin aina, että jos yksi meistä on korruptoitunut, silloin ovat kaikki.
Ja juuri niin kävi.
Minua syytetään myrskystä.
Hyvä on. Otan vastuun.
Hän saavutti pisteen,
jossa hän uskoi omaan koskemattomuuteensa.
Olen kanssanne ja yksinkertaisesti…
haluaisin pysyä kanssanne.
Haluan jäädä luoksenne.
Haluan jatkaa kanssanne.
Ihmisiä pidätettiin ja saatettiin ulos hotellista.
Osa suojasi kasvonsa kuin mitkäkin rikolliset.
Ranska, koppi yksi.
Sitten jalkapalloliitot ympäri maailmaa -
valitsivat Sepp Blatterin uudelleen.
Hra Blatter on valittu Fifan puheenjohtajaksi kaudelle 2015 - 2019.
Maailman seuratessa Fifaa -
jalkapallon vaikutusvaltaisin mies, Sepp Blatter,
on voittanut viidennen kauden järjestön puheenjohtajana.
Sepp Blatter oli jalkapallon Kummisetä.
Hänet valittiin puheenjohtajaksi viisi kertaa -
ja hän johti Fifaa vuodesta 1998 aina vuoteen 2015.
Omasta mielestään, ja monien muiden mielestä,
hän oli koskematon.
Mutta hän oli mies, joka johti epäilyksettä -
Fifan historian myrskyisintä ja synkintä aikaa.
Ja jos olet organisaation johtaja,
olet jossain määrin syyllinen.
Mutta kyseessä oli Sepp Blatter ja Fifa.
Oikeusministeriö kyseli kysymyksiä siitä, mistä Fifassa oli kyse.
Siitä käytiin vääntöä.
"Olemmeko rikollisjärjestö vai uhri?"
Heidän näkökulmastaan kyseessä voi olla mafian kaltainen järjestö.
Marco Villiger, johtava lakimies,
joka palkkasi meidät ja joka ohjasi meitä -
ei liittynyt mitenkään ongelmiin.
Heidän kunniakseen Fifa antoi Marcolle valtuudet tehdä,
mikä oli tarpeen Fifan laillisten velvollisuuksien täyttämiseksi,
ja varmistaa, että Fifa selviää.
Ja meidän piti kertoa viranomaisille,
mistä Fifassa oli kyse.
Oikeusministeriö halusi meidän osoittavan kaksi asiaa.
Yksi oli laaja ja ehdoton yhteistyö.
Valtava määrä asiakirjoja ja tietoja.
Mutta Fifan johto oli laajempi kysymys.
Voiko aiempi johto jatkaa, kun organisaatiota yritetään uudistaa?
2. KESÄKUUTA 2015 6 PÄIVÄÄ ENNEN PIDÄTYKSIÄ
Sepp Blatterkaan ei kestänyt kaikkea.
Hän oli sietämättömän paineen alla.
Vaalit ovat ohi.
Huolimatta siitä, että Fifan jäsenet valitsivat minut taas,
tämä tulos ei nauti jalkapallomaailman luottamusta.
Sen vuoksi olen päättänyt, että astun alas virastani -
tämän toimikunnan edessä.
Kiitos huomiostanne.
Fifan puheenjohtaja Sepp Blatter eroaa virastaan -
hiljattaisesta uudelleenvalinnasta huolimatta.
Kuinka hämmästyttävä päätös mieheltä, joka näennäisesti -
ajatteli olevansa kohun yläpuolella.
Sepp Blatter muutti mielensä nopeasti,
enkä usko, että kukaan osasi aavistaa sitä.
Minusta tuntui,
että tämä oli Jumalan tuomio.
Hän teki monia asioita vahingoittaakseen minua ja mainettani.
Luulen, että Jumala kuuli rukoukseni.
Tämä on Pohjois-Korean vuoden 2026 kisoille.
Hän maksoi hinnan vuonna 2015.
Missä vartijani ovat? Tulkaa.
No niin, Sepp.
Kaikki on siinä, kuten sovimme. Kiitos.
Blatter saattaa lähteä, mutta ei hiljaa.
Hän halusi poistua etuovesta omilla ehdoillansa,
ei takaovesta heitettynä -
tai ulos saatettuna lakana päässään.
Hän sanoi astuvansa syrjään, mutta aikoi olla virassa niin kauan,
että voisi seurata seuraajansa valintaa.
Monet epäonnistuivat Blatterin kukistamisessa.
Kysymys oli, kuka jäisi jäljelle korruptiosyytöksistä -
ja kuka olisi realistinen puheenjohtajaehdokas.
Silloin kävi tietenkin niin,
että Michel Platinista tuli Uefan ehdokas -
Fifan uudeksi puheenjohtajaksi, koska hra Blatter oli irtisanoutunut.
Me kaikki tuimme Michel Platinia silloin,
ja kuten tiedätte,
toivoimme, että hän toisi mukanaan uusia tuulia.
Oli tärkeää saada seuraaja,
jolla oli uskottavuutta kaikkialla.
Joku, jota ei pidetty aiemman hallinnon olentona.
Se oli kriittistä, koska toista tilaisuutta ei saanut.
Platini kaiketi ajatteli, että kun Blatter oli kukistettu,
oli kyse vain muodollisuuksista ja että hänestä tulisi puheenjohtaja.
Aina oli olemassa "mutta".
Silloin tuli ilmi epälojaalisuusmaksu,
jona se on tullut tunnetuksi,
Blatterin ja Michel Platinin välillä.
Ja sitten…
Ja sitten alkoi toinen…
Sveitsiläinen asianajaja…
Sveitsiläiset olivat saaneet tietoa -
vuonna 2011 suorittamastani -
kahden miljoonan maksusta Michel Platinille.
Vuonna 2011 ihmiset olivat turhautuneet Blatterin kauden jatkumiseen.
Platini oli päättänyt edetä Uefasta Fifaan,
ja ajateltiin, että hän tekisi sen vuonna 2011 -
ja haastaisi Sepp Blatterin.
Mutta sitten hän sai kahden miljoonan frangin maksun -
Blatterin Fifalta juuri ennen sitä.
Platini yksinkertaisesti lähetti paperilaskun.
Sitten se maksettiin Fifan kirjoista -
juuri ennen kuin Blatter asettui uudestaan ehdolle.
Se näytti huonolta.
Olin järkyttynyt.
Minua alettiin tutkia välittömästi,
eikä kukaan ajatellut, kuten yleensä,
että olen syytön kunnes toisin todistetaan.
Kukaan ei ole koskaan maininnut sitä.
Kenestä tahansa muusta niin sanottaisiin, mutta ei minusta.
Fifan puheenjohtaja Sepp Blatter -
ja hänen mahdollinen seuraajansa, Michel Platini,
on erotettu 90 päivän määräajaksi.
Päätöksen teki Fifan eettinen komitea.
Tänä aamuna eettinen komitea, jonka Blatter perusti,
ilmoitti erottavansa hänet -
ja hänen mahdollisen seuraajansa Michel Platinin.
Ja meille kerrottiin, että raha -
oli Blatterin maksu Platinin työstä ajalta,
kun hän työskenteli Fifalle vuonna 2002.
Hän ei ollut koskaan maksanut sitä.
Lopulta hän oli antanut Platinille kaksi miljoonaa -
työstä, jonka Platini oli päättänyt yhdeksän vuotta aiemmin.
Uutiset tulivat julki Zürichin pidätysten jälkeen -
ympäristössä, jossa ihmisiä syytettiin -
lahjuksista ja voitelurahoista.
Itse asiassa se ei ole sama asia,
mutta heitä syytettiin osittain eturistiriidasta.
Se on epälojaaliutta organisaatiolle, jonka hyväksi työskentelet.
Tämä oli se hetki, kun virallisessa asiakirjassa kävi ilmi,
että Sepp Blatterista oli maksettu.
Se oli naula hänen arkkuunsa.
Sepp Blatter ja Michel Platini -
on julistettu kahdeksan vuoden toimintakieltoon.
Hän sanoi olevansa pahoillaan, mutta lähinnä itsensä takia.
Minut on erotettu kahdeksaksi vuodeksi.
Kahdeksaksi vuodeksi. Mutta minä taistelen.
Taistelen omasta puolestani ja Fifan puolesta.
Kahdeksan vuoden toimintakielto? Miksi?
Päätös tarkoittaa, että Blatterin 17 vuoden aika hallitsijana -
päättyy häpeään.
Se aiheutti Blatterin tuhon. Ei pidätykset tai muut asiat.
Ei Yhdysvaltojen kanne.
Se johti myös Sepp Blatterin toimintakieltoon.
Sepp rakensi Fifan päämajan kodikseen.
Kukaan ei uskonut, että Sepp muuttaa sieltä pois.
Hänen lähtönsä oli katastrofi joillekin.
Herra Platini erotettiin lopulta.
Uefan johtokomitea kokoontui,
ja he kysyivät minulta, asetunko ehdolle,
jos Michel Platini erotetaan.
Silloin olimme varmoja, että hän palaa ja asettuu ehdolle.
Platini piti Infantinoa virkamiehenä.
Hän ei nähnyt Infantinon kunnianhimoa.
Hän ei ymmärtänyt sitä, eikä aavistanut sitä.
Infantino päätti, ettei halua olla pääsihteeri ikuisesti.
Ja hänellä oli roolimalli, Blatter.
He ovat kotoisin kylistä, joilla on 10 kilometriä välimatkaa.
Infantino kertoi Platinille,
että hän asettuisi ehdolle tämän ollessa toimintakiellossa,
mutta jos Platini palaisi, hän antaisi tälle työnsä takaisin.
Platini uskoi häntä.
Rikostutkintaa ei tule.
Voitteko taata, että kisat pelataan Venäjällä ja Qatarissa?
Tällä hetkellä sanoisin,
että MM-kisat pelataan Venäjällä ja Qatarissa.
Yhden aallon olisi voinut kestää,
mutta ongelmia tuli jatkuvasti kuukausi toisensa jälkeen.
Jérôme Valcke, Fifan pääsihteeri,
on erotettu.
Jalkapalloliitto kertoi saaneensa selville useita syytöksiä,
jotka koskivat pääsihteeriä.
Pääsihteeri on vapautettu toimistaan toistaiseksi.
En tunne, että teimme mitään väärin,
mutta elämme maailmassa, jossa kaiken on oltava täydellistä.
Emme olleet täydellisiä.
En ole koskaan ottanut rahaa.
En ole koskaan pyytänyt rahaa.
En ole pyytänyt Fifaa antamaan lisää rahaa.
He antoivat sitä.
Jos haluaa johtaa Fifaa eettisten sääntöjen mukaan,
onnea matkaan. En usko, että se onnistuu.
Se ei ole realistista.
Venäjän jalkapalloliitto on ilmoittanut tukevansa Infantinoa,
joka on tällä hetkellä Uefan pääsihteeri.
Teettekö sen, mitä pitää tehdä?
Minulla on aikaa, mutta olen tehnyt jo paljon.
Hyvä on.
Mitä kuuluu? -Kiitos.
Oikein hyvää. Kiitos paljon.
Gianni saa 115 ääntä.
Onnittelut, herra Gianni Infantino.
Platini ymmärsi, että kun Infantino valittiin,
hänestä tuli vihollinen -
eikä hän ollut Platinin liittolainen enää aikoihin.
Hän oli oikeassa paikassa oikeaan aikaan oikeiden ystävien kanssa.
Hyväksyn valinnan, herra puheenjohtaja. -Hyvä, kiitos.
Kun Infantino voitti vaalit…
Oli kyse kohtalosta.
Kaikella on tarkoituksensa.
Al-Qadr, kuten arabit sanovat.
Ensitöikseen hän osoitti ja sanoi:
Fifan rahat ovat teidän rahojanne. Ei Fifan puheenjohtajan.
Ymmärsimme siitä, että Fifassa vallinnut periaate,
joka toi heille rahaa, pysyisi ennallaan.
Tulkitsit sen niin, koska asenteesi on väärä -
niin minua kuin Fifaakin kohtaan.
Fifa oli juuri kokenut suuren skandaalin.
Totta kai.
Joten tapahtunut muutti asenteita.
Olet oikeassa. Olet aivan oikeassa.
Fifan rahojen on palveltava jalkapallon kehitystä -
eikä mitään muuta.
Tarkoitin, että rahat ovat jalkapallon, jalkapallon kehityksen,
kaikkien teidän, jotka kehittävät jalkapalloa.
Se ei ole muutaman ihmisen rahaa.
Älkää käyttäkö rahoja väärin. Käyttäkää se tarpeellisiin asioihin.
Vuonna 2021 tutkittuaan yli 50 henkilöä -
Yhdysvaltain oikeusministeriö ilmoitti, että Fifa oli korruption uhri.
Sepp Blatteria tai Michael Platinia ei koskaan syytetty rikoksista.
Chuck Blazer kuoli vuonna 2017 ennen kuin hänet tuomittiin.
Jack Warner ja Ricardo Teixeira jäivät kotimaihinsa.
He ovat Yhdysvaltain etsintäkuuluttamia.
Vuosien 2012 ja 2022 MM-kisoista äänestäneistä johtokomitean jäsenistä -
vain yksi on edelleen Fifassa vuonna 2022.
Heinäkuussa 2022 Blatter ja Platini vapautettiin syytteistä -
koskien epälojaalisuusmaksua.
Jérôme Valcke tuomittiin lahjonnasta.
Hän valittaa tuomiosta.
Sepp Blatter on toimintakiellossa vuoteen 2028 saakka.
Fifan kongressi on valinnut Kanadan, Meksikon ja Yhdysvallat -
isännöimään vuoden 2026 MM-kisat. Kiitos.
Tietojemme mukaan -
institutionaalinen korruptio Fifassa -
on karkotettu.
Ihmiset haluavat tietää, miksi tulitte Moskovaan.
Herra Putin kutsui minut MM-kisoihin.
Mutta luulen, että käsissämme oleva ongelma -
Fifan ja sen suunnan suhteen -
on sitä korkeammalla tasolla.
Se koskee jalkapallon asemaa vaikeassa ja jakautuneessa maailmassa.
DOHA, QATAR MAALISKUU 2022
Jalkapallo on perimässämme.
Olemme siitä luonnostaan intohimoisia, ja siksi se yhdistää meitä.
Olemme osa maailmaa.
Haluamme maailman näkevän, keitä me olemme.
Meidät tunnetaan vieraanvaraisuudestamme.
Kyse ei ole vain ylpeydestä. On olennainen osa kulttuuriamme -
kohdella vieraitamme vieraanvaraisesti, jotta he tuntevat olonsa tervetulleiksi.
Vuonna 2010 Fifa myönsi MM-kisoja -
kelvottomilla keinoilla, joiden seurauksia ei voi hyväksyä.
Ihmisoikeudet, tasa-arvo, demokratia.
Nämä jalkapallon ydinarvot pääsivät aloituskokoonpanoon -
vasta monia vuosia myöhemmin.
Siirtotyöläisistä ja heidän omaisistaan, jotka loukkaantuivat tai kuolivat -
kisojen rakentamisvaiheessa, täytyy huolehtia.
Siellä ei ole tilaa työnantajille,
jotka eivät turvaa kisojen työntekijöiden vapautta ja turvallisuutta.
Ei tilaa johtajille, jotka eivät voi järjestää naisten ottelua.
Ei ole tilaa isännille, jotka eivät voi turvata -
seksuaali- ja sukupuolivähemmistöjen turvaa ja kunnioitusta,
jotka saapuvat tänne unelmien teatteriin.
Tosiasia on, että MM-kisat järjestetään Qatarissa.
He selvisivät kaikista syytöksistä.
Perintö jää nähtäväksi,
mutta he järjestävät sen, koska he ovat vauraita.
Se on syy.
Raha on syy siihen.
Ja Pelé!
Ihmiset rakastavat ja nauttivat jalkapallosta aina.
Se on tarkoituskin.
Se vie mukanaan.
Se on magneettista ja vangitsevaa.
Se on maagista.
Sen johtajien tehtävä -
on varmistaa, että pelin suunta on oikea -
ja se ilmentää hyviä arvoja,
jotka ovat intohimon arvoisia.
On selvää, että jalkapalloa voidaan käyttää hyväksi -
ja että peliä rakastavien ihmisten intohimoa -
voidaan käyttää pahantahtoisesti.
Diktaattorit ovat käyttäneet urheilua propagandassaan,
ja niin on käynyt uskomattoman hiljattain Venäjällä vuonna 2018.
Maailma näkee vieraanvaraisen Venäjän,
lämpimän Venäjän,
joka on avoin maailmalle.
Meidän ei tarvitse muistella Argentiinaa tai Berliinin olympialaisia.
Sitä tapahtuu nyt, ja meidän täytyy tunnistaa se.
Suurten urheilujärjestöjen on oltava rehellisiä vallastaan.
Kaverit!
Niiden täytyy miettiä edustavatko ne tahtomaansa hyvää -
vai pelkkää valtaa,
jonka voi ostaa -
ja jonka diktaattorit ja maailman vauraimmat maat voivat valjastaa.
Kun jouduin lähtemään,
en halunnut lähteä, mutta minun oli pakko,
koska loppu tulee aina joskus.
Kun mietin mennyttä,
tunnen olevani kiitollinen.
Jalkapallolla on maailmanlaajuisesti kaksi miljardia ihmistä,
jotka ovat kiintyneet peliin -
ja jotka palaavat pelaamaan kaduille -
ja kaikkialle, koska he uskovat pelin hyvyyteen.
Olen iloinen, että olen saanut antaa panokseni -
jalkapallon historiallisille hetkille.
Siitä olen hyvin ylpeä.
Olemme kaikki varttuneet MM-kisojen ja Fifan parissa.
Mutta jos ei ole sisäpiirissä,
ei koskaan saa tietää sen hämäryydestä -
ja mafiamaisuudesta.
Ihmisistä, jotka jakoivat keskenään hävyttömän määrän rahaa -
ja haalivat itselleen suhteettoman paljon valtaa.
Jos kysytään, voiko Fifa päästä eroon korruptiosta,
täytyy kysyä, voiko maailma päästä siitä eroon.
Minä sanon, että ei.
Tässä muodossa se ei ole mahdollista.
Olet Fifan puheenjohtaja.
Et valtionpäämies.
Kuka sinut valitsi? Johtokomitea?
Minkä hämärän sopimuksen, liiton tai kompromissin jälkeen?
Kuka antaa sinulle valtasi?
Pelaajat.
"Epäoikeudenmukaisuus missään uhkaa oikeutta kaikkialla."
Se vaikuttaa koko planeetan joka nurkkaan.
Vaikutukset kohdistuvat jokaiseen poikaan ja tyttöön,
jotka unelmoivat, kuten minä,
juoksennellessaan pölyisellä kentällä kotinsa pihalla.
Olit Fifassa yli 40 vuotta.
Olit puheenjohtaja vuodesta 1998 lähtien.
Niin moni tuntemasi johtokomitean jäsen pidätettiin -
ja heitä syytettiin. Osa joutui vankilaan.
Mutta sinä olit puheenjohtaja.
Tunnetko vastuuta siitä, että niin kävi, kun olit johdossa?
Olen vastuussa Fifasta -
ja kaikista jäsenistä, jotka työskentelivät sille.
Minun on otettava vastuu.
Mutta muiden maiden komiteoiden jäsenistä -
en voi olla vastuussa.
Olen pahoillani Fifan puolesta, mutta en voi olla vastuussa.
Omatuntoni on puhdas.
Voin…
Nukun hyvin jopa nykyään,
koska en voi olla vastuussa siitä.
Kadun tapahtunutta, mutta en ole vastuussa.
Ihmisoikeusjärjestöt uskovat,
että tuhansia siirtotyöläisiä menehtyi -
osana Qatarin valmistautumista kisojen järjestämiseen.
Qatar 2022 -järjestyskomitea kiistää nämä luvut -
ja väittää, että kisojen rakennustyömailla on ollut kolme työperäistä kuolemaa -
sekä 37 muuta ei-työperäistä kuolemaa.
Tekstitys: Eveliina Niemi